Die wêreld in foto’s – 2 Oktober 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Frankryk se Yoann Huget hardloop met die bal in die Wêreldbeker-rugbytoernooi se groep C-wedstryd tussen Frankryk en die VSA in die Fukuoka Hakatanomori-stadion in Fukuoka, Japan. (Foto: Christophe Ena, AP) Andy Murray van Brittanje maak gereed om te dien teen Cameron Norrie in die tweede rondte van die mansenkelwedstryd in die China Ope-tennistoernooi op die Diamant-baan van die nasionale tennissentrum in Beijing. (Foto: Andy Wong, AP) ŉ Vrou met ŉ sambreel loop verby strooifigure in die klein dorpie van Weiskirchen naby Frankfurt in Duitsland. (Foto: Michael Probst, AP) Indiërs loop verby ŉ standbeeld van Indië se onafhanklikheidsleier Mahatma Gandhi in ŉ tent waar foto’s van Gandhi se lewe uitgestal word ter viering van sy 150ste geboorteherdenking in Nieu-Delhi, Indië. (Foto: Altaf Qadri, AP) Prins Harry en Meghan, die hertog en hertogin van Sussex, besoek ŉ jeugwerksentrum in Makhulong, Tembisa, ŉ informele nedersetting naby Johannesburg, Suid-Afrika. Dié koninklike paar se Afrika-toer van tien dae is bykans op ŉ einde. (Foto: Christiaan Kotze, AP)